یومورتا دؤیوشدورمه‌‌نین خوصوصیتلری بؤیوک آذربایجان یازیچیسی جلیل محمدقولوزاد‌ه‌نین (1866-1932) بیر فئلیئتونوندا دا اؤزونه یئر آلمیشدیر. فئلیئتونداکی همین ائپیزود بئله‌دیر: "... معلومدور کی، اوشاقلار یومورتا دؤیوشدورنده اول بیر دادیرلار، یعنی یومورتالارینی دَییشدیریب وورورلار دیشلرینه و سونرا قایتاریب وئریرلر بیر-بیرینه. سونرا باشلاییرلار اویناماغا. مثلا، علی بونو قانیر کی، یومورتاسی ولی‌نین یومورتاسیندان برکدیر. اول دئییر: